cyanic-selkie/wikianc huggingface dataset:
வனிதா நாராயணன்
வனிதா நாராயணன், இந்தியாவின் தமிழ்நாட்டைச் சேர்ந்த வணிக நிர்வாகியும், பல்வேறு நிறுவனங்களில் தலைமை பொறுப்பேற்று நடத்தியுள்ள, நிர்வாக இயக்குநருமாவார். 2017 மற்றும் 2018 ஆண்டுகளில் ஐபிஎம் இந்தியா நிறுவனத்தின் தலைவராக இருந்துள்ளார், அதற்கு முன்னதாக, ஐபிஎம் இந்தியாவின் நிர்வாக இயக்குநராகவும், அந்நிறுவனத்தின் இந்தியா மற்றும் தெற்காசியாவிற்கான பிராந்திய பொது மேலாளராகவும் பணியாற்றியுள்ளார்.
வனிதா, 1987 ஆம் ஆண்டில் அமெரிக்காவில் உள்ள ஐபிஎம் நிறுவனத்தில் பணியில் சேர்ந்துள்ளார். ஐபிஎம்மின் வளர்ச்சி மற்றும் உருமாற்றக் குழுவில் உறுப்பினராக பணியாற்றியுள்ளார் அந்நிறுவனத்தின் பல்வேறு கிளைகளில் பணிபுரிந்துள்ளார், மேலும் ஐபிஎம் தொழிற்பள்ளியிலும் சேர்ந்து, பல்வேறு தலைமைத்துவ மேம்பாடு மற்றும் பன்முகத்தன்மை முன்முயற்சிகளுக்கு தலைமை தாங்கியுள்ளார். பெண்களின் தலைமைத்துவ வழி திட்டத்தை உருவாக்குவதற்கான நிர்வாகத்தின் பொறுப்பாளராகவும் இருந்துள்ளார்.
என்பது போன்ற பல்வேறு பதவிகளிலும் வனிதா சிறப்பாக செயல்பட்டுள்ளார்.
விருதுகள் மற்றும் அங்கீகாரம்
2017 ஆம் ஆண்டில் பார்ச்சூன் இந்தியா மற்றும் பிசினஸ் டுடே ஆகிய பத்திரிகைகளால் 'மிகவும் சக்திவாய்ந்த பெண்களில்' ஒருவராக வனிதா குறிப்பிடப்பட்டுள்ளார். சிஎக்ஸ்ஓ டுடே, 2016 ஆம் ஆண்டில் உலகளாவிய இந்திய சூப்பர் பெண்கள் பன்னிருவரில் ஒருவராக வனிதா, குறிப்பிடப்பட்டுள்ளார்.
கல்வி
வனிதா, சென்னைப் பல்கலைக்கழகத்தில் வணிக நிர்வாகம் மற்றும் விற்பனையில் முதுகலை வணிக மேலாண்மை பட்டம் பெற்றுள்ளார். தவிர, அவர் சென்னை ஸ்டெல்லா மேரிஸ் கல்லூரியில் தாராளவாதக் கலைகளில் இளங்கலை ப் பட்டமும் பெற்றவராவார்.
தனிப்பட்ட வாழ்க்கை
நாராயணன் அமெரிக்காவில் வசித்து வருகிறார். இவருக்கு திருமணமாகி ஒரு மகள் மற்றும் பேரக்குழந்தை உள்ளது.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் தலைமை நிர்வாக அலுவலர்கள் பகுப்பு:இந்தியப் பெண்கள்
இத்தாலிய கம்யூனிஸ்ட் கட்சி
இத்தாலிய கம்யூனிஸ்ட் கட்சி இத்தாலியின் முன்னாள் அரசியல் கட்சியாகும்.
இக்கட்சி 1921 சனவரி 21 இல் இத்தாலிய சோசலிசக் கட்சியில் இருந்து பிரிந்து, அமாடியோ போர்டிகா, அண்டோனியோ கிராம்ஷி ஆகியோரால் உருவாக்கப்பட்டது. பாசிச ஆட்சியின் போது இது சட்டவிரோதமாக அறிவிக்கப்பட்டது. இத்தாலிய எதிர்ப்பு இயக்கத்தில் இக்கட்சி முக்கிய பங்கு வகித்தது. இரண்டாம் உலகப் போரின் பின்னர் இது இத்தாலியின் இரண்டாவது பெரிய கட்சியாக இருந்தது. 1970களில் மூன்றில் ஒரு பங்கு வங்கியை இது கொண்டிருந்தது. 1947 இல் 2.3 மில்லியன் உறுப்பினர்களுடன் மேற்குலகின் மிகப் பெரிய கம்யூனிஸ்டுக் கட்சியாக இருந்தது.
1970கள் அல்லது 1980களில் கோட்பாட்டு பொதுவுடைமைத் தத்துவத்தில் இருந்து சனநாயக சோசலிசத்திற்கு மாறியது   1991 இல், இது கலைக்கப்பட்டு இடது சனநாயகக் கட்சியாக மீண்டும் தொடங்கப்பட்டது.
சூர்யலங்கா கடற்கரை
சூர்யலங்கா கடற்கரை (Suryalanka Beach) அல்லது பாபட்லா கடற்கரை என்பது இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள ஒரு கடற்கரையாகும். இது பாபட்லா பவநாராயண சுவாமி கோயிலிலிருந்து சுமார் 9 கிலோமீட்டர் தொலைவிலும் குண்டூர் நகரத்திலிருந்து 50 மைல் தொலைவில் தெற்கிலும் அமைந்துள்ளது. இது வங்காள விரிகுடாவில் அமைந்துள்ளது. இந்த கடற்கரைக்கு அருகில் பல ஓய்வு விடுதிகள் உள்ளன. வலது|thumb| சூர்யலங்கா கடற்கரை
மேற்கோள்கள்
பகுப்பு:இந்தியக் கடற்கரைகள்
வி. அனந்த நாகேசுவரன்
'''வி. அனந்த நாகேசுவரன்' (V. Anantha Nageswaran'') இந்தியப் பொருளாதார நிபுணராகவும் இந்திய அரசின் 18 ஆவது தலைமைப் பொருளாதார ஆலோசகராகவும் இருந்தார்.  2019 மற்றும் 2021 ஆம் ஆண்டுகளுக்கு இடையில் பொருளாதார ஆலோசனைக் குழுவின் பகுதி நேர உறுப்பினராக இவர் பணியாற்றினார். சிங்கப்பூர் மேலாண்மைப் பல்கலைக்கழகம் மற்றும் இந்திய மேலாண்மை நிறுவனம் பெங்களூர் & இந்தூர் இந்திய மேலாண்மை நிறுவனம் ஆகியவற்றில் பட்டதாரி மாணவர்களுக்கான பேராசிரியராகவும் பணியாற்றினார்.
நிதி மேலாண்மை மற்றும் ஆராய்ச்சி நிறுவனத்தின் கல்லூரி தலைவராக இவர் பணியாற்றினார். கிரியா பல்கலைக்கழகத்தில் வருகைதரும் பொருளாதாரப் பேராசிரியராகவும் பணியாற்றினார்.
ஆரம்ப வாழ்க்கை மற்றும் கல்வி
1983 ஆம் ஆண்டு மதுரை அமெரிக்கன் கல்லூரியில் பட்டம் பெற்ற நாகேசுவரன், 1986 ஆம் ஆண்டு அகமதாபாத்தில் உள்ள இந்திய மேலாண்மை நிறுவனத்தில் முதுகலை பட்டயப் படிப்பை முடித்தார். பின்னர் மாசசூசெட்சு ஆம்கெர்சுட்டு பல்கலைக்கழகத்தில் முனைவர் பட்டம் பெற்றார்.
தொழில்
சுவிட்சர்லாந்து மற்றும் சிங்கப்பூரில் கிரெடிட்டு சூசி குழுமம் மற்றும் யூலியசு பேயர் குழும வங்கிகளில் நாகேசுவரன் பணிபுரிந்தார். தக்சசீலா நிறுவனத்தின் இணை நிறுவனராக செயல்பட்டார். 2001 ஆம் ஆண்டு ஆவிசுகார் குழுமத்தை தொடங்கினார்.
2021 ஆம் ஆண்டு இந்திய அரசாங்கத்தின் தலைமை பொருளாதார ஆலோசகராக  நியமிக்கப்பட்டார். முன்னதாக கிருட்டிணமூர்த்தி சுப்பிரமணியன் இப்பதவியில்  மூன்று வருட காலம் பணிபுரிந்து முடித்தார்.
மேற்கோள்கள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:இந்தியப் பொருளியலாளர்கள் பகுப்பு:தமிழ் பொருளியல் அறிஞர்கள்
மணல்பருத்திக்காடு
மணல்பருத்திக்காடு (Manalparuthikadu) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், பென்னாகரம் வட்டம் அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இங்கு மொத்த குடியிருப்புகள் 72,.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மாடத்தருவி
இணைப்புகள்
இன்டர்நெட் மூவி டேட்டாபேசில் மாடத்தருவி
பகுப்பு:1967 மலையாளத் திரைப்படங்கள்
க. தணிகாசலம்
க.தணிகாசலம் தாயகம் இதழின் பிரதம ஆசிரியர், எழுத்தாளர், கவிஞர் thumb|எழுத்தாளர் க. தணிகாசலம்
அறிமுகம்
1974 இல் வெளிவந்து பின் 1983 இலிருந்து யாழ்ப்பாணத்திலிருந்து தொடர்ந்து வெளிவரும் 'தாயகம்' இதழின் பிரதம ஆசிரியர். எழுபதுகளிலிருந்து சிறுகதை எழுத்தாளராக மிளிர்ந்து வரும் இவரது சிறுகதைகள் தாயகம், புது வசந்தம், புதியபூமி இதழ்களில் பல்வேறு புனைபெயர்களில் வெளிவந்திருக்கின்றன. அதேபோல் கவிதைகள் பலவற்றை புனைபெயர்களில் தாயகம் இதழில் எழுதியுள்ளமையோடு பல கவியரங்குகளிலும் பங்கெடுத்துள்ளார். இவரது சிறுகதைகள் பிரம்படி, கதைமுடியுமா என்ற தலைப்புகளில் நூல்களாக வெளிவந்துள்ளன. இவரது தேர்ந்த கவிதைகள் வெளிப்பு என்ற தலைப்பில் நூலாக வெளிவந்துள்ளது. பல கட்டுரைகளையும் எழுதியுள்ளார். தேசிய கலை இலக்கியப் பேரவையினை ஆரம்பிப்பதில் முன்னின்றுழைத்து தற்போது அதன் துணைத் தலைவராகவும் செயற்படும் இவர் 'தாயகம்' மூலம் பல எழுத்தாளர்களுக்கு களம் அமைத்துக் கொடுத்திருக்கின்றார்.
பொதுவுடமை வாதியாய்
தமிழ் மக்கள் மீதான சிங்களப் பேரினவாத ஒடுக்கலுக்கெதிராகவும் தனது சொந்தக் கிராமமான இருபாலையிலேயே தாழ்த்தப்பட்ட மக்களின் சமத்துவத்துக்கும் சனசமூக நிலையத்தில் சரிநிகர அந்தஸ்த்துக்குமாக சளையாது போராடி வெற்றி கண்டவர். தமிழ்த் தேசியம், இலங்கைத் தேசியம் (சிங்களத்தேசியம்) என்பவற்றுக்குமப்பால் விரிந்த சிந்தனையுடன் பல்லினப்பண்பாட்டுப் புதுமையை சிந்திக்கும் வண்ணம் செயற்படும் மக்கள் எழுத்தாளர் க. தணிகாசலம் பொதுவுடைமைச் சித்தாந்தத்தின் சமகால சான்றாதாரமாக விளங்குகின்றார். சொல்லுக்கும் செயலுக்கும் நடைமுறையில் முரண்பாடு காணாதவர். தொழிலாளியாய் - விவசாயியாய் - எழுத்தாளராய் - பதிப்பாசிரியராய் - கதாசிரியராய் - கவிஞராய் - சமூகநலத் தொண்டராய் - அரசியல் தோழராய் தன் வாழ்வைப் பன்முகப்பணியில் பதித்துக் கொண்டவர். பேரினவாதத்துடன் விட்டுக்கொடுக்காத போராட்டம் நடாத்திவரும் போராளியாக விளங்கும் அதே சமயம் தமிழ்த்தேசியத்தின் குறுந்தேசியக் குரலுக்குள் தன்னை உட்படுத்தாதுள்ளார். என்றும் ஒடுக்கட்பட்ட மக்கள் மத்தியிலே தனது இருப்பையும் உயிர்ப்பையும் தளராது பேணுபவர். மாக்சிய லெனிச மாவோயிச கொள்கையின் பால் தளராத பிடிப்பு கொண்டவர்.
கலை இலக்கியத் தடத்தில்
தேசிய கலை இலக்கியப் பேரவையின் தோற்றத்திலிருந்து அதன் இணைச்செயலாளராக நீண்டகாலம் இருந்து அதன் உயிர்நாடியாக் செயற்பட்டவர். போர்க்காலத்திலும் இடம்பெயராமல் புலம்பெயராமல் தாயகம் இதழை நெருக்கடியான காலத்திலும் கொண்டுவந்ததில் அவரது உழைப்பே முதன்மையாக இருக்கின்றது. 90களில் யாழ்ப்பாணத்தில் பல்வேறு இலக்கிய அமைப்புக்களை ஒன்றுபடுத்தும் வித‍த்தில் செங்கையாழியான், செம்பியன் செல்வன், உடுவில்அரவிந்தன் போன்ற பலபடைப்பாளிகளுட‍ன் இணைந்து எழுத்தாளர் ஒன்றியம் அமைப்பு உருவாக்கத்தில் பங்குகொண்டு செயலாற்றியவர். தேசிய கலை இலக்கியப் பேரவையின் இணை அமைப்பாக சமூகவிஞ்ஞான படிப்புவட்டத்தின் உருவாக்கத்தில் முன்னின்று நெருக்கடியான காலகட்டத்திலும் இளந்தலைமுறையினர் மத்தியில் தூரநோக்குச் சிந்தனையை விதைத்து கருத்துரை விவாதம் மூலம் புதிய மாற்றத்தை உருவாக்கும் முனைப்பில் செயற்பட்டவர். இன்றும் செயற்படுபவர்.
வெளி இணைப்புகள்
பகுப்பு: ஈழத்து எழுத்தாளர்கள் பகுப்பு: ஈழத்துக் கவிஞர்கள் பகுப்பு: ஈழத்து சஞ்சிகையாளர்கள் பகுப்பு: இலங்கை பொதுவுடமைவாதிகள்
கீரனூர். டி ஊராட்சி
'''கீரனூர். டி ஊராட்சி' (Keeranur. T Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2133 ஆகும். இவர்களில் பெண்கள் 1058 பேரும் ஆண்கள் 1075 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாபநாசம் வட்டம்
இவ்வட்டத்தில் பாபநாசம் ஊராட்சி ஒன்றியம் மற்றும் அம்மாபேட்டை ஊராட்சி ஒன்றியம் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
மேற்கோள்கள்
பகுப்பு:தஞ்சாவூர் மாவட்ட வட்டங்கள்
கனடாவின் முதல் குடிமக்கள்
கனடாவின் முதல் குடிமக்கள் (First Nations (Premières Nations 16-ஆம் நூற்றாண்டில் கனடாவில் ஐரோப்பியர்கள் குடியேறுவதற்கு முன்னர், பல்லாயிரம் ஆண்டுகளாக கனடாவில் தொடர்ந்து வாழும் கனடியப் பூர்வ குடிமக்களே கனடாவின் முதல் குடிமக்கள் ஆவார். இப்பூர்வ குடிமக்களில் செவ்விந்தியர்கள் 60,000 ஆண்டுகளுக்கு முன்னர் வட ஆசியாவிலிருந்து கனடா, அமெரிக்க ஐக்கிய நாடுகள் மற்றும் மத்திய அமெரிக்க நாடுகளில் புலம்பெயர்ந்தனர் என வரலாற்று அறிஞர்கள் கருதுகின்றனர். பூர்வ குடிமக்களின் பண்பாட்டைப் பாதுகாத்தல், அரசியல், கல்வி, மொழி போன்றவற்றை வளர்த்தல், இவர்களுக்கு எதிராக நடக்கும் தாக்குதல்களைத் தடுத்தல் போன்ற விழிப்புணர்வு ஏற்படுத்த, 23 டிசம்பர் 1994 அன்று ஐக்கிய நாடுகள் அவை இயற்றிய தீர்மானத்தின் படி, 1995-ஆம் ஆண்டு ஆகஸ்டு மாதம், 9-ஆம் நாள் அன்று உலக பூர்வ குடிமக்கள் நாள் (International Day of the World’s Indigenous People) உலகம் முழுவதும் ஒவ்வொரு ஆண்டும் கடைபிடிக்கப்படுகிறது.
கனடியப் பூர்வ குடிமக்கள் இன்யூட் மற்றும் மெடிஸ் என்று அழைக்கப்படுகின்றனர். கனடாவின் முதல் குடிமக்கள் ஒன்றாரியோ மற்றும் பிரிட்டிசு கொலம்பியா மாகாணங்களில் அதிகம் வாழ்ந்தனர். கனடாவின் அரசியலமைப்புச் சட்டத்தின் படி, கனடாவின் முதல் குடிமக்களான கனடியப் பூர்வ குடிமக்களை உடல் மற்றும் மன அளவில் கன்டாவின் முதல் குடிமக்களாகப் போற்றப்படுகின்றனர்.
கனடாவின் மெட்டி இன முதல் குடிமக்கள்
மெட்டி மக்கள் ஐரோப்பிய பழங்குடி இனத்தவர்களுக்கு பிறந்தவர்கள். குறிப்பாக பிரஞ்ச்ப் பழங்குடியினருக்கு பிறந்தவர்கள். வரலாற்றில் மெட்டி மக்கள் பிரஞ்ச், ஸ்காட்லாந்து நாடுகளில் தோல் வணிக மக்களின் வழித்தோன்றல்கள் ஆவார். மெட்டி மக்கள் மெட்டி பிரஞ்ச் மொழி, கனடிய பிரஞ்ச் மொழி மற்றும் கன்டிய ஆங்கில மொழிகளை இன்றளவும் பேசுகின்றனர்.
கனடா காலனியாதிக்கப் போர்கள்
1740-ஆம் ஆண்டுகளில் கனடாவின் நிலத்தை சுரண்டுவதை எதிர்த்து கனடியப் பூர்வ குடிமக்கள், பிராஞ்ச் நாட்டு மற்றும் அதன் 6 கூட்டாளி நாட்டுப் படைகளுடன் பல போர்கள் செய்தனர்.
1763-ஆம் ஆண்டில் கனடா பூர்வ குடிகள் நிலங்களை ஒப்பந்தம் மூலம் பிராஞ்ச் நாட்டவர்கள் விலை கொடுத்து வாங்கினர். இருப்பினும் பெரும்பாலான பூர்வ குடிமக்களின் நில உரிமை குறித்து இதுவரை தீர்வு எட்டப்படவில்லை
அடிமை முறை
1770களில் கனடாவின் முதல் குடிமக்களை பிற பூர்வ குடிகள் அடிமைப்படுத்தி, சமயச் சடங்குகளின் போது பலியிட்டனர். .
கனடாவின் பிராஞ்ச் நாட்டவர்கள் அடிமைப்படுத்திய பூர்வ குடி அடிமைகளை, தங்கள் கூட்டாளி நாட்டவர்களிடம் அன்பளிப்பாகப் பெற்றனர். ஆப்பிரிக்க கருப்பின அடிமைகளை விட கனடாவின் பிராஞ்ச் நாட்டவர்களிடம் கனடா பூர்வ குடிகள் எளிதாக அடிமையாக்கப்பட்டனர். ). கனடாவின் பூர்வ குடிமக்களின் அடிமைப் பெண்களை பிராஞ்ச் நாட்டவர்கள் பாலியல் அடிமைகளாக கொடூரமாக நடத்தினர். 1793-இல் படிப்படியாக பூர்வ குடிகளை அடிமையாக்கும் முறை ஒழிக்கப்பட்டது. மேலும் பிற பகுதிகளிலிருந்து அடிமைகளை கன்டாவிற்கு கொண்டு வரும் முறைக்கு முடிவு கட்டப்பட்டது. ஆனால் ஏற்கனவே கனடாவில் அடிமைகளாக உள்ள குழந்தைகளை மட்டும் 25வது வயதில் அடிமைத் தளையிலிருந்து விடுவிக்கப்பட்டனர். மற்றவர்களை சாகும் வரை அடிமைகளாக வைத்திருந்தனர். 1833-ஆம் ஆண்டில் கனடாவில் அடிமை ஒழிப்புச் சட்டம் கொண்டுவரப்பட்டது. வரலாற்று அறிஞர் மார்சல் டியுடேல் என்பவர் அடிமைகள் குறித்து வைத்திருந்த 4092  ஆவணங்களின் படி, பிராஞ்ச் மற்றும் ஆங்கிலேயேர்களின் கையில் 2692  கனடா பூர்வ குடிமக்கள் மற்றும் 1400 ஆப்பிரிக்க கருப்பின அடிமைகள் இருந்ததாக கூறுகிறார்.  பூர்வ குடிமக்களுக்கும், பிராஞ்ச் நாட்டவர்களுக்கும் இடையே 31 திருமணங்கள் நடைபெற்றதாக கூறப்படுகிறது.
அரசியல் அமைப்புகள்
கனடியப் பழங்குடி மக்களுக்கான தன்னாட்சி அமைப்பில் கல்வி வாரியம், சுகாதார வாரியம் மற்றும் நகராட்சி ஆகிய அமைப்புகளுக்கு தன்னாட்சி அதிகாரம் வழங்கப்பட்டது.
கனடா பூர்வ குடிமக்களின் முதல் மன்றத்தின் நோக்கம், பூர்வ குடிகளின் உரிமைகள் காத்தல், வழிபாட்டு உரிமை, வழிபாடு மற்றும் சடங்கு செய்யும் உரிமைகளை பாதுகாத்தல் மற்றும் தங்களை கனடாவின் முதல் குடிமக்கள் என்ற உரிமை காத்தல் ஆகும்.
மக்கள் தொகை பரம்பல்
20-ஆம் நூற்றாண்டில் கனடாவின் பூர்வ குடிகள் மக்கள் தொகை 10 மடங்காக உயர்ந்துள்ளது. 1900- 1950 ஆண்டுகளுக்கு இடையில் இவர்களின் மக்கள் தொகை 25% மட்டும் உயர்ந்தது. 1960-ஆம் ஆண்டில் சிசு இறப்பு தொகை குறைந்தபடியால், மக்கள் தொகை 161% அளவிற்கு உயர்ந்தது.
2016-ஆம் ஆண்டின் மக்கள் தொகை கணக்கெடுப்பின் படி, கனடா வின் முதல் குடிமக்களின் மக்கள் தொகை 16,73,785 ஆகவுள்ளது. இது கனடாவின் மொத்த மக்கள் தொகையில் 4.9% ஆகும். கனடாவின் பூர்வ குடிகள் அல்லாதோர் ஆளும் கனடா அரசு, பூர்வ குடிமக்களை நாட்டின் முதல் குடிமக்களாக ஏற்றுச் செய்துகொண்ட ஒப்பதங்கள் மூலம், கனடியப் பழங்குடி மக்கள் வாழ்வதற்கு நகர் புறங்களிலும், கிராமப் புறங்களில் அரசு தனி குடியிருப்பு பகுதிகள் ஒதுக்கியது.
கனடா உறைவிடப் பள்ளிகள்
கனடா நாட்டின் முதல் குடிமக்களான  கனடியப் பழங்குடி மக்களின் குழந்தைகளை அவர்தம் பெற்றோர்களிடமிருந்து வலுக்கட்டாயமாக பிரித்து,  கத்தோலிக்க திருச்சபைகளால் நடத்தப்படும் உறைவிடப் பள்ளிகளில் தங்க வைத்து உணவு, உடை மற்றும் கல்வி வழங்குவதுடன் மட்டுமின்றி, பழங்குடியின குழந்தைகள் தங்கள் தாய் மொழிகளில் பேசுவதை நிறுத்தவும், ஆங்கிலம் பிரஞ்ச் போன்ற மேற்கத்திய மொழிகளில் பேசவும், எழுதவும், படிக்கவும் பயிற்சி  1870 aandu muthal வழங்குகிறது. பொதுவாக பழங்குடியின குழந்தைகளிடமிருந்து தாய் மொழி, வழிபாடு, பண்பாடு மற்றும் நாகரித்தை மறக்கடிக்கவும், பழங்குடியின குழந்தைகளிடம் மேற்கத்திய கல்வி, பண்பாடு மற்றும் நாகரிகத்தை திணிப்பதே இந்த உறைவிடப் பள்ளிகளின் நோக்கம் ஆகும்.
இப்பள்ளியின் நோக்கங்களை மீறிய பழங்குடியின குழந்தைகளை, தங்கள் வழிக்கு கொண்டு வர கடுமை தண்டனைகள் வழங்குவதால், பல குழந்தைகள் இறந்து விடுகின்றனர். அவ்வாறு இறந்த குழந்தைகளை பள்ளிக்கு அருகே சவக்குழிகளில் புதைத்து விடுகின்றனர். மேலும் உறைவிடப் பள்ளிகளில் பழங்குடியின குழந்தைகளை காண அவர்தம் பெற்றோர்களுக்கு அனுமதி மறுக்கப்பட்டதால், தங்கள் குழந்தைகளின் நிலையைப் பெற்றோர்களால் அறிய முடியவில்லை. எனவே பள்ளிக் குழந்தைகளின் பெறோர் இந்த கட்டாய உறைவிடப் பள்ளி முறையை எதிர்த்தனர். உறைவிடப் பள்ளிகளுக்கு பதிலாக, குழந்தைகள் பள்ளி முடிந்த பிறகு வீட்டிற்கு வரும் வகையில் சாதாரண பகல் நேரப் பள்ளிகளை துவக்குமாறு கோரிக்கை வைத்தனர்.ஆனால் கனடா அரசும், கத்தோலிக்கத் திருச்சபைகளும் இக்கோரிக்கையை ஏற்க மறுத்தனர். }}  ஒரு நூற்றாண்டுக்கு மேலாக செயல்பட்ட இந்த உறைவிடப்பள்ளிகளில், 1,50,000 கனடாவின் பூர்வ குடிகளின் குழந்தைகள் தங்கிப் படித்தனர். 1930களில் இந்த உறைவிடப்பள்ளிகளில் பூர்வ குடிமக்களின் 30% குழந்தைகள் படித்தனர். போதிய ஆவணம் இல்லாத நிலையில் இப்பள்ளி வளாகங்களில் இறந்த கனடா பூர்வ குடிகளின் குழந்தைகளின் எண்ணிக்கை 3,200 முதல் 30,000 ஆக இருக்கும் என மதிப்பிடப்பட்டுள்ள்து. பின்னர் பழங்குடியின மகக்ளின் தொடர் போராட்டத்தால், கனடா அரசு இந்த உறைவிடப் பள்ளிகள் செயல்பட அனுமதி மறுத்தது. எனவே இந்த உறைவிடப் பள்ளிகள் செயல்பட்டை 1960 முதல் 1988-ஆம் ஆண்டு வரை படிப்படியாக நிறுத்தப்பட்டது.
2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
கனடா நாட்டின் பிரிட்டிசு கொலம்பியா, சஸ்காச்சுவான் மற்றும் மானிட்டோபா மாகாணங்களில்  கிறித்துவச் சபைகளால் 1863 முதல் 1998-ஆம் ஆண்டு வரை இயங்கிக் கொண்டிருந்த கனடியப் பழங்குடி குழந்தைகளுக்கான உறைவிடப்பள்ளி வளாகங்களின் தரைக்கு அடியில் உள்ள பொருட்களை ஆய்வு செய்யும் திறன் படைத்த ரேடர் கருவிகளைக் கொண்டு மே மற்றும் சூன் 2021 மாதங்களில் ஆய்வு செய்கையில், செவ்விந்தியர் உள்ளிட்ட நூற்றுக்கணக்கான கனடியப் பழங்குடி குழந்தைககளின் எலும்புக் கூடுகள் கண்டுபிடிக்கப்பட்டது. இவ்வாறு பண்பாட்டுப் படுகொலை செய்யப்பட்ட பழங்குடியின குழந்தைகளில் 3 வயது குழந்தைகளும் அடங்கும். கனடாவின் பழங்குடி மக்களை மறைமுகமாக கிறித்துவ மத மாற்றத்திற்காக, பழங்குடி மக்களின் மொழி, பண்பாடு ஆகியவைகளை அழித்து,  ஐரோப்பிய பண்பாடு, கிறித்துவச் சமயத்திற்கு  வலுக்கட்டாயமாக மாற்றவும் இந்த உறைவிடப் பள்ளிகள் செயல்பட்டது. கனடா அரசு உறைவிடப் பள்ளிகளின் வளாகப் புதைகுழிகளில் மரணித்த 2,800 குழந்தைகளின் பெயர்களை வெளியிட்டுள்ளது.
வெளி இணைப்புகள்
பகுப்பு:கனடியப் பழங்குடி மக்கள் பகுப்பு:வட அமெரிக்கப் பழங்குடிகள்
மேலமாத்துர் பெருமாள் கோயில்
மேலமாத்துர் பெருமாள் கோயில் தமிழ்நாட்டில் பெரம்பலூர் மாவட்டம், மேலமாத்துர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிந்தைய கால எகிப்திய இராச்சியம்
பிந்தைய கால எகிப்திய இராச்சியம் (Late Period of Egypt), எகிப்தின் மூன்றாம் இடைநிலைக் காலத்தில் உள்ளூர் பார்வோன்கள் கிமு 664 முதல் கிமு 525 வரை ஆண்ட பண்டைய எகிப்தை தன்னாட்சியுடன் ஆண்டனர். பின்னர் கிமு 525 முதல் கிமு 332 வரை பாரசீகத்தின் அகமானிசியப் பேரரசில் எகிப்து இராச்சியம் ஒரு சிற்றரசாக விளங்கியது.
கிமு 525-இல் பாரசீகத்தின் அகாமனிசியப் பேரரசர் இரண்டாம் காம்பிசெஸ் எகிப்து இராச்சியத்தைப் போரில் வீழ்த்தினார். எகிப்தின் பிந்தைய கால எகிப்தின் இருபத்தி ஐந்தாம் வம்ச பார்வோன்கள் நூபியாவில் தங்கள் எகிப்திய இராச்சியத்தை நிறுவி கிமு 525 முதல் கிமு 332 வரை ஆண்டனர். புது அசிரியப் பேரரசின் கீழ் சில காலம் எகிப்திய இராச்சியம் சிற்றரசாக விளங்கியது. கிமு 329-இல் மாசிடோனியப் பேரரசர் அலெக்சாண்டர் எகிப்திய இராச்சியத்தை கைப்பற்றினார். அலெக்சாண்டரின் மறைவுக்குப் பின்னர் ஹெலனியக் காலத்தின் போது அலெக்சாண்டரின் கிரேக்கப் படைத்தலைவர் தாலமி சோத்தர் பண்டைய எகிப்து இராச்சியத்திற்கு பேரரசர் ஆனார்.
26-வது எகிப்திய வம்சம்
எரேமியாவும் பிற யூதர்களும் கீழ் கீழ் எகிப்தின் அகதிகளாக மிக்தோல், தாபான்ஹெஸ் மற்றும் மெம்பிசு நகரங்களில் குடியேறினர். சில யூத அகதிகள் மேல் எகிப்தின் எலிபெண்டைன் மற்றும் பிற குடியிருப்புகளில் குடியேறி வாழ்ந்தனர். இறை வாக்கினர் எரெமியா எகிப்தை ஆண்ட பார்வோன் ஆப்பிரிசை ஹோப்ரா எனும் குறித்துள்ளார். ஹோப்ராவின் ஆட்சிக் காலம் கிமு 570-இல் வன்முறைகளுடன் முடிவுற்றது.
எகிப்தின் இருபத்தி ஏழாவது வம்சம்
பாரசீகத்தின் அகாமனிசியப் பேரரசர் இரண்டாம் காம்பிசெஸ் ஆட்சிக் காலத்தில் கிமு 525-இல் பெலுசியம் போரில் பண்டைய எகிப்து இராச்சியத்தைக் கைப்பற்றினார். இதனால் அகானிசியப் பேரரசின் கீழ் எகிப்து ஒரு மாகாணமாக விளங்கியது. எகிப்தின் இருபத்தி ஏழாம் வம்சத்தின் இராச்சியம், பாரசீக அகாமனிசியப் பேரரசர்களான இரண்டாம் காம்பிசெஸ், முதலாம் செர்கஸ் மற்றும்  முதலாம் டேரியஸ் ஆட்சியின் கீழ் விளங்கியது.
எகிப்தின் 28 முதல் 30-வது வம்சங்கள்
எகிப்தின் இருபத்தெட்டாம் வம்ச பார்வோன் அமிர்தியுஸ் பாரசீக அகாமனிசியப் பேரரசுக்கு எதிராக கிளர்ச்சி செய்தார். இவ்வம்ச மன்னர்கள் எந்த ஒரு நினைவுச் சின்னங்களை எழுப்பவில்லை. இவ்வம்சம் கிமு 404 –398 வரை ஆறு ஆண்டுகள் ஆட்சி செய்தது. எகிப்தின் இருபத்தொன்பதாம் வம்சத்தவர்கள் மென்டிஸ் நகரத்தை தலைநகராகக் கொண்டு கிமு 398 முதல் கிமு 380 வரை 18 ஆண்டுகள் எகிப்தை ஆண்டனர். எகிப்தின் முப்பதாவது வம்சத்தவர்கள், மெசொப்பொத்தேமியாவின் பாரசீகர்கள் எகிப்தை வெல்லும் வரை கிமு 380 முதல் 343 முடிய ஆண்டனர். இவ்வம்சத்தின் இறுதிப் பார்வோன் இரண்டாம் நெக்தனெபோ ஆவார்.
கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ  படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போரில், எகிப்தியர்கள் தோல்வியுற்றனர். இப்போரின் முடிவில் எகிப்தில் எகிப்தியர்களின் பிந்தைய கால இராச்சியத்தின் ஆட்சி முடிவுற்றது.
எகிப்தின் 31-வது வம்சம்
கிமு 343 - 332-இல் பண்டைய எகிப்து இராச்சியத்தை கைப்பற்றிய அகாமனிசியப் பேரரசர்கள் மூன்றாம் அர்தசெராக்சஸ் (கிமு 343–338 ), நான்காம் அர்தசெராக்சஸ்  (கிமு 338–336) மற்றும் இரண்டாம் டேரியஸ் (கிமு 336–332)  எகிப்திய பார்வோன்களாக ஆட்சி செய்தனர். இவர்களை எகிப்தின் முப்பத்தி ஒன்றாம் வம்சத்தவர் எனபர். கிமு 332-இல் எகிப்தின் பாரசீகர்களின் ஆட்சியை, பேரரசர் அலெக்சாண்டர் கைப்பற்றினார். அலெக்சாண்டரின் இறப்பிற்குப் பின்னர், அவரது படைத்தலைவர் தாலமி சோத்தர் மற்றும் அவரது தாலமி வம்சத்தினர் எகிப்தில் தாலமி பேரரசை நிறுவி  கிமு 305 முதல் கிமு 30 முடிய ஆண்டனர்.
தொல்லியல்
மே 2022-ஆம் ஆண்டில் பண்டைய சக்காரா நகரத்தின் கல்லறைகளில் பிந்தைய கால எகிப்திய இராச்சிய காலத்திய கிமு 500 ஆண்டுகளுக்கு முந்தைய வர்ணம் தீட்டப்பட்ட மம்மிகளுடஃன் கூடிய 250 மரச்சவப்பெட்டிகளும், 150 எகிப்தியக் வெண்கலக் கடவுட் சிலைகளும் கண்டுபிடிக்கப்பட்டது. அவைகளில் அமூன், அனுபிஸ், இசிசு,	ஒசிரிசு, ஓரசு மற்றும்	ஆத்தோர் கடவுள்களின் வெண்கலச் சிலைகள், வழிபாட்டிற்கு தேவையான வெண்கலப் பாத்திரங்கள் மற்றும் இசைக்கருவிகள் மற்றும் தாயத்துகள் அடக்கம். நெப்திஸ் மற்றும் இசிசு கடவுள்களின் முகம் தங்க முகமூடிகள் அணியப்பட்டிருந்தன.
ஆட்சியாளர்கள்
பிந்தைய கால எகிப்திய இராச்சியத்தை ஆண்ட எகிப்திய, பாரசீகத்தின் அகாமனிசியர்கள் மற்றும் கிரேக்க தாலமி வம்சத்தினர்களின் ஆட்சிக் காலம் மற்றும் பார்வோன்கள்.
ஆதார நூற்பட்டியல்
பகுப்பு:பண்டைய எகிப்திய இராச்சியங்கள் பண்டைய எகிப்து பகுப்பு:எகிப்தின் வரலாறு பகுப்பு:பண்டைய வரலாறு பகுப்பு:ஆபிரிக்க வரலாறு
ஓ.ரி.ஆர்.எசு
ஓ.ரி.ஆர்.எசு (OTRS) அல்லது திறமூல சிக்கல் சீட்டு வேண்டிக்கொள்ளுதல் ஒருங்கியம் (Open-source Ticket Request System) என்பது ஒரு சிக்கல்சீட்டை கையாள, அல்லது ஒழுங்கு படுத்த உதவும் ஒரு வலைச் செயலி. இது ஓர் அமைப்புக்கு வரும் கேள்விகள், அல்லது வேண்டுகோள்களை பதிவு செய்து, அவற்றுடன் தொடர்புடைய தொடர்பாடல்களையும் செயல்களையும் பின் தொடர்ந்து ஒழுங்கு செய்து கையாளது உதவுகிறது. இந்தச் செயலி பெர்ள் மொழியில் எழுதப்பட்டுள்ளது, முற்றிலும் இலவசமாகக் கிடைக்கிறது.
வெளி இணைப்புகள்
பகுப்பு:வலைச் செயலிகள் பகுப்பு:கட்டற்ற மற்றும் திறமூல மென்பொருள்கள்
தங்க முக்கோணம், தென்கிழக்காசியா
தங்க முக்கோணம் (Golden Triangle, Southeast Asia) என்பது உலகில் அதிக அளவில் அபினி உற்பத்தி செய்யப்படும் தென்கிழக்காசியாவின் பிரதேசங்களைக் குறிக்கிறது. தென்கிழக்காசியாவின் தாய்லாந்து, லாவோஸ் மற்றும் மியான்மரின் எல்லைப் பகுதிகளை இணைக்கும் மலைப்பாங்கான பகுதிகளில் அபினிச் செடிகள் விளைவிக்கப்படும் பிரதேசங்களைக் குறிக்கிறது. .
ஐக்கிய அமெரிக்காவின் உளவு நிறுவனமான நடுவண் ஒற்று முகமையால், இப்பிரதேசங்களுக்கு தங்க முக்கோணம் எனும் பெயரிடப்பட்டது.
தென்கிழக்காசியாவின் இத்தங்க முக்கோணப் பிரதேசம் தாய்லாந்தின் வடக்கு, மியான்மரின் கிழக்கு மற்றும் லாவோசின் மேற்குப் பகுதிகளை இணைக்கும் மலைத்தொடர்களில் 36,000 சகிமீ பரப்பளவு கொண்டது.
தங்கப் பிறை என அழைக்கப்படும் அபினி உற்பத்தியாகும் பிரதேசங்களில் ஒன்றான ஆப்கானிஸ்தானில், உலகில் அதிக அளவில் அபினி உற்பத்திச் செய்யப்படுகிறது.
உற்பத்தி
உலகின் அபின் உற்பத்தியில் ஆப்கானித்தானித்தானிற்கு அடுத்து, தென்கிழக்காசியாவின் மியான்மர் இரண்டாம் இடம் வகிக்கிறது. மியான்மர் நாடு, இரண்டாம் உலகப் போருக்குப் பின், அபினை மருத்துவப் பயன்பாட்டு உற்பத்தியில் தென்கிழக்காசியாவில் முதலிடம் வகித்தது. ஐக்கிய நாடுகள் அவையின் மருந்துக் கட்டுப்பாடு அமைப்பின் கணக்கீடின் படி, 2005ல் மியான்மரில் 167 சதுர மைல் பரப்பில் அபினி பயிரிடப்பட்டதாக கூறுகிறது.
மியான்மர், தாய்லாந்து மற்றும் லாவோஸ் ஆகிய இந்த மூன்று நாடுகளின் எல்லைப்புற பகுதிகளில் அமைந்த மலைப்பாங்கான பகுதிகளில் அபினி பயிரிடப்படுவதை தொடர்புடைய அரசுகளால் கண்காணிக்க இயலாதவாறு, உள்ளூர் தாய்லாந்து மலைவாழ் பழங்குடி மக்கள் மூலம் போதை மருந்து கடத்துபவர்கள் போதை தரும் அபினி செடியை பயிரிடுகின்றனர்.
வெளி இணைப்புகள்
* பகுப்பு:தென்கிழக்காசியா பகுப்பு:மியான்மார் பகுப்பு:தாய்லாந்து பகுப்பு:லாவோஸ்
சஜித் மஹ்முத்
சஜித் மஹ்முத் (Sajid Mahmood , பிறப்பு: திசம்பர் 21 1981), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 26 ஒருநாள் பன்னாட்டுத் துடுப்பாட்டப் போட்டிகளிலும் 81 முதல்தர துடுப்பாட்டப் போட்டிகளிலும், 124 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2006 - 2007 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
தேரளப்பூர் ஊராட்சி
தேரளப்பூர் ஊராட்சி (Theralappur Gram Panchayat), தமிழ்நாட்டின் சிவகங்கை மாவட்டத்தில் உள்ள கண்ணங்குடி  ஊராட்சி ஒன்றியத்தில்   அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1607 ஆகும். இவர்களில் பெண்கள் 854 பேரும் ஆண்கள் 753 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முதுகூத்தனார்
குறுந்தொகை 390
பொழுதும் போய்விட்டது. வழிப்பறி மக்களும் வேலேந்திக்கொண்டு தண்ணுமை முழக்கத்துடன் வருகின்றனர். இனி பேலும் செல்லவேண்டாம் - என்று பொருள் தேடச் செல்லும் தலைவனை வழியில் கண்டோர் தடுப்பதாக இந்தப் பாடல் உள்ளது.
அடிக்குறிப்பு
பகுப்பு:சங்கப் புலவர்கள்
துலாபாரம் (திரைப்படம்)
துலாபாரம் 1969 ஆம் ஆண்டு வெளிவந்த தமிழ்த் திரைப்படமாகும். அ. வின்சென்ட் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், சாரதா மற்றும் பலரும் நடித்துள்ளனர். இப்படம் இதே பெயரில் மலையாளத்தில் வெளிவந்த திரைப்படத்தின் மறு ஆக்கம் ஆகும்.
பாடல்கள்
இத்திரைப்படத்திற்கு ஜி. தேவராஜன் இசையமைத்திருந்தார். பாடல் வரிகளை கவிஞர் கண்ணதாசன் இயற்றியிருந்தார்.
மேற்கோள்கள்
பகுப்பு:1969 தமிழ்த் திரைப்படங்கள்‎ பகுப்பு:முத்துராமன் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:செந்தாமரை நடித்த திரைப்படங்கள்
எஸ். பாலகிருஷ்ணன் (இசையமைப்பாளர்)
'''ச. பாலகிருஷ்ணன்' (S. Balakrishnan'' ) (8 நவம்பர் 1948 - 17 ஜனவரி 2019) ஓர் இந்தியத் திரைப்பட இசையமைப்பாளரும், இசை இயக்குனரும் ஆவார். இவர் முக்கியமாக மலையாளத் திரையுலகில் பணியாற்றினார். இரட்டை இயக்குனர்கள் சித்திக்-லாலுடனான தொடர்புக்காக மிகவும் பிரபலமான இவர், 1980களின் பிற்பகுதியிலும் 1990களின் முற்பகுதியிலும் பல பிரபலமான பாடல்களுக்கு இசையமைத்திருந்தார்.
சுயசரிதை
1975 ஆம் ஆண்டில் குணா சிங், இராஜன்–நாகேந்திரா ஆகியோரிடம் உதவி இசை இயக்குநராக தனது இசை வாழ்க்கையைத் தொடங்கினார். இளையராஜா போன்ற பிரபல இசை இயக்குனர்களுக்காக மேற்கத்திய கருவியான ரெக்கார்டரையும், மேற்கத்திய புல்லாங்குழலையும் வாசித்தார்.
வியட்நாம் காலனிக்குப் பிறகு, ஒரு இடைவெளி எடுத்துக்கொண்டு ஒரு சில படங்களுக்கு மட்டுமே இசையமைத்து வந்தார். ஈஸ்ட் கோஸ்ட் விஜயனின் 2011இல் வெளிவந்த மொஹபத் என்ற இசை காதல் படத்தின் மூலம் மீண்டும் திரும்ப வந்தார். ஏ. ஆர். ரகுமான் நிறுவிய இசை நிறுவனமான கே. எம். மியூசிக் கன்சர்வேட்டரியில் ரெக்கார்டர், மேற்கத்திய புல்லாங்குழலுக்கான ஆசிரியராக பணியாற்றினார்.
இறப்பு
புற்றுநோயுடன் நீண்ட காலம் இருந்த பிறகு, சென்னையிலுள்ள தனது வீட்டில் 2019 ஜனவரி 17 அன்று காலமானார். 70 வயதான இவருக்கு மனைவி இராஜலட்சுமியும், ஸ்ரீவத்சன், விமல் சங்கர் என்ற இரண்டு மகன்கள் இருக்கின்றனர்.
வெளி இணைப்புகள்
பகுப்பு:தமிழ்த் திரைப்பட இசையமைப்பாளர்கள் பகுப்பு:2019 இறப்புகள் பகுப்பு:1948 பிறப்புகள் பகுப்பு:பாலக்காடு மாவட்ட நபர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:மலையாளத் திரைப்பட இசையமைப்பாளர்கள்
டிரேக் கடல் பெருவழி
வலது|thumb|220x220px| சிலி மற்றும் அர்ஜென்டினா இடையே 1984 ஆம் ஆண்டு அமைதி மற்றும் நட்புறவு ஒப்பந்தத்தால் வழங்கப்பட்ட A, B, C, D, E மற்றும் F எல்லை புள்ளிகளைக் காட்டும் டிரேக் கடல் பெருவழி thumb| சுற்றுலா பயணக் கப்பல் அகாடெமிக் ஐஃப் டிரேக் கடல் பெருவழியாக அண்டார்டிகாவுக்குச் சென்றது வலது|thumb|220x220px| மேற்பரப்பு உப்புத்தன்மை மற்றும் வெப்பநிலையுடன் ஆழம் காட்டும் குறுக்குவெட்டுப் படம் டிரேக் கடல் பெருவழி (Drake Passage Pasaje de Drake   ) அல்லது மார் டி ஹோசஸ் -ஹோசசின் கடல் என்பது  தென் அமெரிக்காவின்   ஹார்ன் முனை, சிலி மற்றும்  அந்தாட்டிக்காவின் தென் ஷெட்லான்ட் தீவுகளுக்கு இடையில் உள்ள பெருங்கடல் பெருவழி ஆகும். இது அட்லாண்டிக் பெருங்கடலின் தென்மேற்கு பகுதியை ( ஸ்கோடியா கடல் ) பசிபிக் பெருங்கடலின் தென்கிழக்கு பகுதியுடன் இணைத்து தென்முனைப் பெருங்கடலில் நீண்டுள்ளது.
வரலாறு
இந்த பெருங்கடல் பெருவழியின் ஆங்கில மொழி பெயரானது 16 ஆம் நூற்றாண்டின் ஆங்கில கப்பல் தலைவர் சர் பிரான்சிஸ் டிரேக்கின் பெயரிலிருந்து உருவானது. டிரேக்கின் மீதமுள்ள ஒரே கப்பலில், மகெல்லன் நீரிணையின் வழியாகச் சென்றபின், செப்டம்பர் 1578 இல் தெற்கே தகர்ந்தது. இந்த நிகழ்வானது அட்லாண்டிக் மற்றும் பசிபிக் பெருங்கடல்களுக்கு இடையே உள்ள தொடர்பை வெளிப்படையாக குறித்தது.
இந்த பெருங்கடல் பெருவழியில் பதிவு செய்யப்பட்ட முதல் பயணமானது 1616 ஆம் ஆண்டில் டச்சு மாலுமி வில்லெம் ஷவுட்டன் தலைமையில் ஈன்ட்ராச்ச்ட், என்ற கப்பலில் நடந்தது அப்போது ஹார்ன் முனை என்று பெயரிட்டனர்.
வெளி இணைப்புகள்
பகுப்பு:அண்டார்க்டிக்கா
இந்திரா காந்தி கோளரங்கம்
இந்திரா காந்தி கோளரங்கம் (Indira Gandhi Planetarium) இந்தியாவின் பீகார் மாநிலத் தலைநகரமான பாட்னாவில் அமைந்துள்ள இந்திரா காந்தி அறிவியல் வளாகத்தில் உள்ளது. பாட்னா கோளரங்கம் என்றும் இதை அழைப்பார்கள். பீகார் அறிவியல் மற்றும் தொழில்நுட்ப மன்றம் ₹110 மில்லியன் செலவில் கோளரங்கத்தை கட்டியது. 1989 ஆம் ஆண்டில் பீகார் முதலமைச்சராக இருந்த சிறீ சத்யேந்திர நரேன் சின்காவின் ஆட்சிக்காலத்தில் தொடங்கப்பட்டு 1993 ஆம் ஆண்டு ஏப்ரல் 1 முதல் பொது மக்களின் பார்வைக்காகத் திறக்கப்பட்டது. இந்திய தேசிய காங்கிரசு கட்சியின் தலைவரும், இந்தியாவின் முன்னாள் பிரதமருமான இந்திரா காந்தியின் பெயர் கோளரங்கத்திற்கு சூட்டப்பட்டுள்ளது.
இந்திரா காந்தி கோளரங்கம் ஆசியாவிலுள்ள மிகப்பெரிய கோளரங்கங்களின் ஒன்றாகும். பல உள்நாட்டு மற்றும் வெளிநாட்டு சுற்றுலாப் பயணிகளை இது ஈர்க்கிறது. வானியல் தொடர்பான திரைப்படங்கள் இங்கு திரையிடப்படுகின்றன. இங்கு நடைபெறும் கண்காட்சிகள் பல பார்வையாளர்களை ஈர்க்கின்றன.
பாரம்பாரியமான மின்காந்த கதிர்வீச்சால் இயங்கும் இயந்திரத் தொழில் நுட்பம் இங்கு திரையிடலுக்கு பயன்படுத்தப்படுகிறது.
விமர்சனம்
மேலும் நவீன மின்னணு பட வீழ்த்திகளுக்கு மாறாக பாரம்பரிய இயந்திரங்களைப் பயன்படுத்துவதால் அடிக்கடி படங்களை மாற்றுவது கடினமாக உள்ளது. இதன் விளைவாக, அதே படம் பல ஆண்டுகளாக காட்டப்படலாம் என்ற விமர்சனம் முன்வைக்கப்படுகிறது.
புற இணைப்புகள்
பகுப்பு:பீகார் அருங்காட்சியகங்கள் பகுப்பு:இந்திரா காந்தியின் நினைவுச்சின்னங்களும் நினைவிடங்களும்
பாப்பிநாயக்கான அள்ளி
பாப்பிநாயக்கான அள்ளி (Papinayakanahalli) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643274. இந்த ஊரானது காம்மாலபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 683, மொத்த மக்கள் தொகைகள் 2,629 ஆகும். இதில் 1,374 ஆண்களும், 1,255 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
டி. எஸ். சௌந்தரம்
'''டி. எஸ். சௌந்தரம்''' (ஆகத்து 18, 1904 - அக்டோபர் 21, 1984) இந்தியாவின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.
பணிகள்
இவர் விடுதலைப் போராட்டத்தில் ஈடுபட்டு காந்தியடிகளின் அரிசன் இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற காந்திகிராம பல்கலைக்கழகமாக மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் சவகர்லால் நேரு தலைமையில் அமைந்த அமைச்சரவையில் துணைக் கல்வி அமைச்சரானார். கட்டாய இலவச ஆரம்பக்கல்வியை அறிமுகம் செய்தார்.
1962 ஆம் ஆண்டில் பத்மபூசன் விருது பெற்றார். இந்திய அரசு 2005 இல் தி. சு. சௌந்தரத்தின் அஞ்சல் தலையை வெளியிட்டது.
டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய காந்திகிராம பல்கலைக்கழகத்தின் துணைவேந்தராகப் பதவி வகித்தார்.
மறைவு
21-10-1984 ஆம் ஆண்டு மறைந்தார்.
மேற்கோள்கள்
பகுப்பு:1904 பிறப்புகள் பகுப்பு:1984 இறப்புகள் பகுப்பு:இந்திய விடுதலைப் போராட்ட வீராங்கனைகள் பகுப்பு:இந்திய சமூகசேவகர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:பத்ம பூசண் விருது பெற்ற தமிழர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இந்தியப் பெண் அரசியல்வாதிகள் பகுப்பு:தமிழகப் பெண் அறிவியலாளர்கள் பகுப்பு:இந்தியப் பெண் அறிவியலாளர்கள் பகுப்பு:தமிழ்நாட்டுக் கல்வியாளர்கள் பகுப்பு:3வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திருநெல்வேலி மாவட்ட நபர்கள் பகுப்பு:தமிழக சட்டமன்ற பெண் உறுப்பினர்கள்
தஞ்சாவூர் மேல அலங்கம் சுப்பிரமணியர் கோயில்
தஞ்சாவூர் மேல அலங்கம் சுப்பிரமணியர் கோயில் தஞ்சாவூர் நகரில் மேல அலங்கம் பகுதியின் வட புறத்தில் அமைந்துள்ளது.
மூலவர்
இங்குள்ள மூலவர் முருகன் வள்ளி தெய்வானையுடன் நின்ற நிலையில்உள்ளார்.
கோயில் அமைப்பு
கோயிலில் மூன்று நிலை ராஜகோபுரம் உள்ளது. பலிபீடம், கொடி மரம், மயில் ஆகியவை அடுத்து கருவறை உள்ளது.திருச்சுற்றில் விசுவநாதர், விசாலாட்சி, நவக்கிரக சன்னதிகள் உள்ளன.
சிறப்பு
கி.பி.1757ஆம் ஆண்டைச் சேர்ந்த, மராட்டிய மன்னர் பிரதாப சிம்மர் காலத்திய, செப்பேடு இக்கோயிலில் உள்ளது.
தஞ்சாவூர் அறுபடை வீடு
தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில் (திருச்செந்தூர்) ஆகியவற்றைக் கூறுகின்றனர்.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:கௌமாரம்
ஒருங்கிணை சேவை எண்ம வலையமைப்பு
thumb|ஐ.எஸ்.டி.என் தொலைபேசி ஒருங்கிணை சேவை எண்ம வலையமைப்பு (ஐ.எஸ்.டி.என் ) என்பது பொது தொலைபேசி வலையமைப்பில் (public switched telephone network) இருந்து வரும் பாரம்பரிய மின்சுற்றுகள் வழியாக ஒலி, ஒளி, தரவு மற்றும் பிற வலையமைப்பு சேவைகளின் இலக்குமுறைப் பரப்புகையை ஒரே நேரத்தில் கையாள்வதற்கான தொலைதொடர்பு தரமுறைகளின் ஒரு தொகுப்பாகும்.
ஒருங்கிணை சேவை எண்ம வலையமைப்பு புழக்கத்துக்கு வருமுன், தொலைபேசி அமைப்பு முறையானது, தரவுகளுக்காக சில சிறப்பு சேவைகளை மட்டும் வைத்து கொண்டு, குரலொலியைக் கொண்டு செல்வதற்கான ஒரு வழியாக மட்டுமே பார்க்கப்பட்டது. ஒரே கம்பிகளில் தரவு மற்றும் குரலொலி இரண்டையும் ஒன்றாக கொண்டு செல்வது ஒருங்கிணை சேவை எண்ம வலையமைப்பின் முக்கிய சிறப்பம்சமாகும், இதனோடு சேர்ந்திருக்கும் வசதிகள் பழைய தொலைபேசி அமைப்புமுறையில் கிடையாது. ஒருங்கிணை சேவை எண்ம வலையமைப்புக்கு பல்வேறு வகையான அணுகும் இடைமுகங்கள் இருக்கின்றன, இவை அடிப்படை வீத இடைமுகம் (BRI), முதன்மை வீத இடைமுகம் (PRI), மற்றும் அகலக்கற்றை ஐ.எஸ்.டி.என் (B-ISDN) என்று வரையறுக்கப்பட்டிருக்கின்றன.
ஒருங்கிணை சேவை எண்ம வலையமைப்பு ஒரு மின்சுற்று-மாற்றும் தொலைபேசி வலையமைப்பு அமைப்புமுறையாகும், ஆனால் இது packet switched வலையமைப்புகள் அதனை அணுகுவதற்கும் இடமளிக்கிறது, மேலும் சாதாரண தொலைபேசிச் செப்புக் கம்பிகள் வழியாகவே குரலொலி மற்றும் தரவு ஆகிய இரண்டின் இலக்குமுறைப் பரப்புகையையும் அனுமதிக்கும் வகையில் வடிவமைக்கப்பட்டிருக்கிறது, இதனால் ஒரு தொடர்முறை தொலைபேசி அளிக்கும் குரலொலி தரத்தை விட இதில் சிறப்பான தரம் கிடைக்கிறது. இது மின்சுற்று-மாற்றும் இணைப்புகளையும் (குரலொலி அல்லது தரவு இரண்டிற்கும்), மற்றும் packet switched இணைப்புகளையும் (தரவுகளுக்கு மட்டும்) நொடிக்கு 64 கிலோபிட் மடங்குகளின் வேகத்தில் அளிக்கிறது. சில நாடுகளில் இணையத்தைப் பயன்படுத்த ஐ.எஸ்.டி.என் ஒரு முக்கிய சந்தை பயன்பாடாக அமைந்துள்ளது, இவ்வாறான இடங்களில் மோலோட்டம் மற்றும் கீழோட்டம் திசைகளில் ISDN அதிகபட்சமாக நொடிக்கு 128 கிலோபிட்கள் வேகத்தை அளிக்கிறது. ஐ.எஸ்.டி.என் B-தடங்கள் உயர்ந்த தரவு வேகவிகிதத்தை எட்ட இணைக்கப்படுகின்றன, இவற்றில் சுமார் 3 அல்லது 4 BRI-கள் (அதாவது, 6 முதல் 8 வரையிலான நொடிக்கு 64 கிலோபிட்களின் தடங்கள்) இணைக்கப்படுகின்றன.
அடிப்படை வீத இடைமுகம்
அடிப்படை வீத இடைமுகம் (BRI) என்பது ஐ.எஸ்.டி.என்-க்கான ஆரம்ப நிலை இடைமுகமாகும், இதில் ஒரு நிலையான தொலைபேசி தாமிர கம்பிகள் இணைப்பின் மூலமாக 128 kbit/s வேகத்தில் சேவை அளிக்கப்படும். 144 kbps விகிதம் இரண்டு 64 kbps தாங்கிச்செல்லும் தடமாகவும் ('B' தடங்கள்), ஒரு 16 kbps குறிகையாக்க தடமாகவும் ('D' தடம் அல்லது டெல்டா தடம்) பிரிக்கப்படுகிறது.
BRI என்பது சில நேரங்களில் 2B+D என்றும் குறிப்பிடப்படுகிறது
இந்த இடைமுகம் பின்வரும் வலையமைப்பு இடைமுகங்களைக் குறிப்பிடுகிறது:
BRI-ஐ.எஸ்.டி.என் ஐரோப்பாவில் மிகவும் பிரபலமாகும், ஆனால் வட அமெரிக்காவில் இது மிகவும் குறைந்தளவே பயன்படுத்தப்படுகிறது. இது ஜப்பானிலும் பெருமளவில் பயன்படுத்தப்படுகிறது - இங்கு இது INS64 என்று அழைக்கப்படுகிறது.
முதன்மை வீத இடைமுகம்
முதன்மை வீத இடைமுகம் என்பது மற்றொரு ஐ.எஸ்.டி.என் சேவையாகும், இது உலகின் பெரும்பாலான இடங்களில் ஒரு E1-ஆக (2048 kbit/s) கொண்டு செல்லப்படுகிறது. ஒரு E1 என்பது 64 kbps கொண்ட 30 'B' தடங்களையும், 64 kbps கொண்ட ஒரு 'D' தடத்தையும் மற்றும் 64 kbps கொண்ட ஒரு மாற்றக்கூடிய மற்றும் alarm தடத்தையும் கொண்டிருக்கும். வட அமெரிக்காவில் PRI சேவையானது 1544 kbps (24 தடங்கள்) கொண்ட ஒன்று அல்லது பல T1-களில் (சில சமயம் இது 23B+D என்று குறிப்பிடப்படுகிறது) அனுப்பப்படுகிறது. ஒரு 'T1' என்பது 23 'B' தடங்களையும், குறிகையாக்கத்திற்காக (ஜப்பான் J1 என்றழைக்கப்படும் ஒரு மின்சுற்றைப் பயன்படுத்துகிறது, இதுவும் T1-ஐ போன்றதே ஆகும்) 1 'D' தடத்தையும் கொண்டிருக்கும்.
வட அமெரிக்காவில், ஒரேயொரு D தடம் இரண்டு அல்லது அதற்கு மேற்பட்ட PRI-களைக் கட்டுப்படுத்த NFAS அனுமதிக்கிறது, சில நேரங்களில் இது "23B+D + n*24B" என்று அழைக்கப்படுகிறது. D-தடம் பின்புலசேமிப்பானது, முதன்மை D தடம் பழுதடையும் போது பயன்படுத்துவதற்காக இரண்டாவது D தடத்தை அனுமதிக்கிறது. NFAS-ன் ஒரு பிரபல பயன்பாடு T3-ல் அமைந்துள்ளது.
PRI-ஐ.எஸ்.டி.என் உலகம் முழுவதும் பிரபலமாகும், குறிப்பாக PBX-களுக்கான PSTN மின்சுற்றுகளின் இணைப்புகளில் இது மிகவும் பிரபலமாகும்.
குறைந்த விரிவகலம் கொண்ட BRI மின்சுற்றிற்கு பல வலையமைப்பு நிபுணர்கள் "ஐ.எஸ்.டி.என்" என்ற வார்த்தையைப் பயன்படுத்தினாலும் கூட, வட அமெரிக்காவில் பெரும்பாலான ISDN சேவைகள் உண்மையில் PRI மின்சுற்றுகளாக இருந்து PBX-க்காக செயலாற்றி வருகின்றன.
தரவுத் தடம்
இந்த தடங்களில் ஒவ்வொன்றும் DS0 என்று அழைக்கப்படுகின்றன.
பெரும்பாலான B தடங்கள் ஒரு 64 kbps குறியாக்கத்தைக் கொண்டு செல்லும், ஆனால் RBS இணைப்புகளில் கொண்டு செல்லப்படுவதற்காக, 56kbps அளவிற்கும் சில தடங்கள் குறைக்கப்பட்டிருக்கும். கடந்த காலத்தில் இதுவொரு பிரச்சினையாக இருந்தது, ஆனால் தற்போதைய காலத்தில் இதுவொரு பிரச்சினையாக இல்லை.
குறிகையாக்க தடம்
குறிகையாக்க தடம் (D) குறிகையாக்கத்திற்கான, தொடுப்பின் மற்றொரு பகுதியுடன் Q.931-ஐ பயன்படுத்துகிறது.
X.25
ஒரு BRI இணைப்பில் B அல்லது D தடங்களிலும், ஒரு PRI இணைப்பில் B தடங்களிலும் X.25-ஐ கொண்டு செல்ல முடியும். D-சேனலின் வழியாக X.25 என்பது மோடம் அமைப்பைத் தவிர்த்துவிடுவதாலும், B-தடம் வழியாக மைய அமைப்புமுறையுடன் அது இணைப்பை ஏற்படுத்தி மோடம்களின் தேவையைத் தவிர்த்து விடுவதாலும், மைய அமைப்புமுறைகளின் தொலைபேசி இணைப்புகளைச் சிறப்பாக பயன்படுத்துவதாலும், பல்வேறு விற்பனை-முறை (கிரெட் கார்டு) உபகரணங்களில் இதுவே பயன்படுத்தப்படுகிறது.
X.25 ஆனது "Always On/Dynamic ஐ.எஸ்.டி.என்", அல்லது AO/DI என்றழைக்கப்பட்ட ISDN நெறிமுறையின் ஒரு பாகமாக இருந்தது. இது X.25-இல் இருக்கும் D தடம் வழியாக பயனர் இணையத்துடன் ஒரு நிலையான பல-தொடுப்பு PPP இணைப்பை ஏற்படுத்தி கொள்ள அனுமதிக்கிறது.
ஃபிரேம் ரிலே
எழுத்துவடிவில், BRI மற்றும் PRI-ன் D தடங்களின் வழியாக இஃபிரேம் ரிலே வேலை செய்ய முடியும், ஆனால் பயன்படுத்தும் போது, அது எப்போதாவது தான் வேலை செய்கிறது.
வாடிக்கையாளரும், தொழில்துறை முன்னோக்கும்
ஐ.எஸ்.டி.என் உலகில் இரண்டு விதமான கருத்துக்கள் நிலவுகின்றன. மிக பெருமளவிலான கண்ணோட்டம் இறுதி பயனருடையதாகும், இவர்கள் தங்கள் வீட்டின் தொலைபேசி/தரவு வலையமைப்பிற்குள் ஓர் இலக்குமுறைஇணைப்பை பெற விரும்புகிறார்கள், அத்துடன் ஒரு சாதாரண தொடர்முறை மோடம் இணைப்பை விட இதன் திறன் சிறப்பாக இருக்க வேண்டும் என்று விரும்புகிறார்கள். பயன்படுத்தி வரும் இறுதி பயனரின் இணைய இணைப்பு இந்த கண்ணோட்டத்தில் தான் தொடர்புபட்டிருக்கிறது, மேலும் பல்வேறு ஐ.எஸ்.டி.என் மோடம்களின் வசதிகள் மீதான விவாதங்கள், அளிக்கப்படும் ஊடகம் மற்றும் கட்டண விகிதங்கள் (வசதிகள், கட்டணங்கள்) அனைத்துமே இந்த முன்னோக்கில் தான் இருக்கின்றன. பின்வரும் விவாதங்களில் பெரும்பாலானவை இந்த கண்ணோட்டத்தைச் சார்ந்தவையே ஆகும், ஆனால் ஒரு தரவு இணைப்பு சேவை என்றளவில், ஐ.எஸ்.டி.என் பெரும்பான்மையாக DSL தொழில்நுட்பத்தைக் கடந்து வந்துவிட்டிருக்கிறது.
இரண்டாவது கண்ணோட்டமானது: ஐ.எஸ்.டி.என் ஒரு முக்கிய தொழில்நுட்பமாக விளங்கும் தொலைபேசி தொழில்துறையைச் சார்ந்தது. சுவிட்சிங் அமைப்புமுறைகளுக்கு இடையில் கோர்வையாக இருக்கும் கம்பிகளின் தொகுப்பாக ஒரு தொலைபேசி வலையமைப்பு கருதப்படக்கூடும். இந்த கம்பிகளில் செல்லும் குறியாக்கத்திற்கான பொதுவான மின்சார வரன்முறை தான் T1 மற்றும் E1. தொலைபேசி நிறுவன சுவிட்சுகளுக்கு இடையில், இந்த குறிகையாக்கம் SS7 மூலமாக செய்யப்படுகிறது. வழக்கமாக, அடையவேண்டிய எண்ணை குறியேற்றம் செய்வதற்கு on-hook அல்லது off-hook நிலைகளை மற்றும் MF மற்றும் DTMF ஒலிகளைக் குறிப்பிட்டுக் காட்ட ஒரு PBX தான் தொடர் பிட் குறிகையாக்கத்துடன் T1 வழியாக இணைக்கப்படும். ஆனால் ஐ.எஸ்.டி.என் மேலும் சிறப்பார்ந்து இருக்கிறது, ஏனென்றால் நீண்ட ஒலி வரிசைகள் (ஓர் இலக்கத்திற்கு 100 மில்லி நொடி) மூலமாக எண்களை குறியேற்றம் செய்வதை விட இதில் சேதிகளை (message) மிக விரைவாக அனுப்பி வைக்க முடியும். இது மிக விரைவான அழைப்பு இணைப்பு நேரத்தை அளிக்கிறது. இது மட்டுமின்றி, மேலும் பல சிறப்பான வசதிகள் கிடைப்பதுடன், மோசடிகளும் குறைக்கப்படுகின்றன.
Public Switched Telephone Network-ற்கு(PSTN) புதிய சேவைகளைச் சேர்க்கும் நோக்கில், ஐ.எஸ்.டி.என்-ஐ ஒரு மென்-வலையமைப்பு தொழில்நுட்பமாகவும் பயன்படுத்த முடியும், மின்சுற்று-மாற்றும் இலக்குமுறைசேவைகளின் ஒரு முனையில் இருந்து மறுமுனைக்கு நேரடியாக அணுகும் வசதியை பயனர்களுக்கு அளிப்பதன் மூலமாகவும், முக்கிய தரவு மின்சுற்று பயன்பாட்டில் ஒரு பின்புலசேமிப்பு அல்லது failsafe மின்சுற்று தீர்வாக கொடுப்பதன் மூலம் இதை அவ்வாறு பயன்படுத்தி கொள்ள முடியும்.
ஐ.எஸ்.டி.என்-னும், ஒலி/ஒளிபரப்பு தொழில்துறையும்
குறைந்த மறைப்புத்தன்மை சுவிட்சிங்கிற்கான ஒரு நம்பகமான வழி, உயர்ந்த தரம், நீண்ட தூர ஒலி மின்சுற்றுகள் போன்ற வசதிகளை ஐ.எஸ்.டி.என் கொண்டிருப்பதால் இது ஒலி/ஒளிபரப்பு தொழில்துறையில் அதிகளவில் பயன்படுத்தப்படுகிறது. பொதுவாக ஒரு தனி B தடத்தின் வழியாக காலத்தேய்வு பிரச்சினை கொண்ட G.722 குறியீடு பயன்படுத்தப்பட்டு ஒரு குறை-தரத்திலான "ஐ.எஸ்.டி.என் ஒலி" அளிக்கப்படுகிறது என்ற போதினும், பொருந்தமான குறியீட்டின் இணைப்புடன் ஒரு ISDN BRI கொண்டு 20 Hz-20 kHz விரிவகலத்தில் ஸ்டீரியோ வகையிலான இருதரப்பு (bi-directional) ஒலியை அனுப்ப முடியும். உயர்தரமான ஒலி தேவை உள்ள இடங்களில் பல ஐ.எஸ்.டி.என் BRI-கள் தேவைப்படக்கூடும், இவற்றை இணையாக கொண்டு ஓர் உயர்ந்த விரிவகலம் கொண்ட மின்சுற்று-மாற்றும் இணைப்பை அளிக்க பயன்படுத்தலாம். பிபிசி ரேடியோ 3 பொதுவாக நேரடி வெளிப்புற ஒலி/ஒளிபரப்புக்காக 320kbps ஒலி stream-ஐ கொண்டு செல்ல மூன்று ஐ.எஸ்.டி.என் BRI-களைப் பயன்படுத்துகிறது. ஐ.எஸ்.டி.என் BRI சேவைகள் தொலைதூர ஸ்டூடியோக்களையும், விளையாட்டு மைதானங்களையும் மற்றும் வெளிப்புற ஒளிபரப்பு தளங்களையும் முதன்மை ஒளிபரப்பு ஸ்டூடியோவுடன் இணைக்க பயன்படுகிறது. செயற்கோள் வழியிலான ஐ.எஸ்.டி.என் உலகமெங்கும் வெளிப்புற பத்திரிக்கையாளர்களால் பயன்படுத்தப்படுகிறது. தொலைதூர செயற்கைகோள் ஒளிபரப்பு வாகனங்களுக்காக திரும்பி வரும் ஒலி தொடுப்புகளிலும் பொதுவாக ஐ.எஸ்.டி.என் பயன்படுத்தப்படுகிறது.
Comrex அணுகுதல் போன்ற IP அடிப்படையிலான streaming codec-கள் ஒளிபரப்புத்துறையில் கால்பதிக்க தொடங்கி உள்ளன, இவை தொலைதூர ஸ்டூடியோக்களை இணைக்க அகலக்கற்றை இணையத்தைப் பயன்படுத்துகின்றன. எவ்வாறிருப்பினும், ஒளிப்பரப்பாளர்களுக்கு நிலைப்புத்திறன் மிகவும் அத்தியாவசியமாகும், மேலும் ஐ.எஸ்.டி.என்-ஆல் அளிக்கப்படும் சேவை தரமும் இதுவரை packet switched மாற்று நுட்பங்களால் எட்டப்படவில்லை.
அமெரிக்காவிலும், கனடாவிலும்
கனடாவிலும், அமெரிக்காவிலும் பொதுவாக பயன்படுத்தப்படும் தொலைபேசி தொழில்நுட்பத்தில் ஐ.எஸ்.டி.என்-BRI ஒருபோதும் சிறந்த வரவேற்பைப் பெறவில்லை, இன்று அதுவொரு ஒதுக்கப்பட்ட தொழில்நுட்பமாக விலகி இருக்கிறது. சேவை என்பது ஒரு பிரச்சினையின் தேடலில் இருந்து கிடைக்கும் ஒரு தீர்வு, சாத்தியக்கூறுகள் மற்றும் வசதிகளின் விரிவான கோர்வையைப் புரிந்து கொள்வதும், பயன்படுத்துவதும் பெரும்பாலான பயனர்களுக்கு கடினமாகும். ஐ.எஸ்.டி.என் நீண்ட காலமாக இந்த பிரச்சினைகளைக் குறிப்பிட்டு காட்டும் பல்வேறு தரங்குறைந்த விரிவாக்கங்களால் குறிப்பிடப்பட்டு வந்தது, அதாவது It Still Does Nothing (இது இன்னும் ஒன்றும் செய்துவிடவில்லை), Innovations Subscribers Don't Need (புதிய பயனர்கள் தேவையில்லை), மற்றும் I Still Don't kNow (எனக்கு இன்னும் தெரியவில்லை) போன்ற வரிகளால் இது கேலி செய்யப்பட்டது.
BRI சேவைக்குள் வரும் போது வரும் பிரச்சினையின் ஒரு பகுதி என்னவென்றால், அகலக்கற்றை என்ற வார்த்தை என்ன கருத்தை குறித்ததோ அது அதிகப்படியாக குறைந்தபட்சம் 256 kbps குறிப்பிடும் வகையில் உள்வரவாக வாடிக்கையாளருக்கு மாற்றி அமைக்கப்பட்டது. அமெரிக்காவில் ADSL பிரபலமாக வளர்ந்ததால், BRI-க்கான வாடிக்கையாளர் சந்தை சிதறியது. ADSL ஒரு செயல்பாட்டு தூரம் வரையறையைக் கொண்டிருக்கிறது என்பது தான் ஒரே நேர்மறையான உட்கூறாக இருக்கிறது, BRI நீண்ட தூரம் செயல்படும் என்பதோடு repeater-களையும் பயன்படுத்தும். இந்நிலையில், ADSL செயல்படுத்த முடியாத அளவிற்கு வாடிக்கையாளர் மிக தூரத்தில் இருக்கும் சூழ்நிலைகளில் BRI ஏற்றுக்கொள்ளப்படலாம். CenturyTel போன்ற சில வட அமெரிக்க CLEC-க்கள் BRI-ஐ கைவிட்டதுடன், அதைப் பயன்படுத்தி இணைய சேவையையும் அளிக்க போவதில்லை என்பதால் BRI-ன் பரவலான பயன்பாடு மேலும் சுருங்கியது. ஆனால், AT&T நிறுவனம் பெரும்பாலான மாகாணங்களில் (குறிப்பாக முன்னாள் SBC/SWB மாகாணங்கள்) சாதாரண தொடர்முறை இணைப்பு இருக்கும் எந்த இடத்திலும் ஒரு ஐ.எஸ்.டி.என் BRI-ஐ நிறுவுகிறது என்பதோடு, அதன் மாத கட்டணம் சுமார் $35 டாலர்கள் மட்டுமே நிர்ணயித்திருக்கிறது.
தற்போது ஐ.எஸ்.டி.என்-BRI சிறப்பார்ந்த மற்றும் மிகவும் சிறப்பு தேவைகளில் மட்டும் தொழில்துறைகளில் பயன்படுத்தப்பட்டு வருகிறது. உயர்-மட்ட ஒளிப்படக் கலந்தாய்வுக்கூட்டம் செய்யப்படும் சோனி, Polycom மற்றும் Tandberg போன்ற நிறுவனங்களால் 6 B-தடங்கள் வரை ஒன்றாக இணைக்கப்படுகின்றன (ஒவ்வொரு 2 தடங்களுக்கும் ஒரு BRI மின்சுற்று பயன்படுத்தப்படுகிறது), இதன் மூலம் பெரும்பாலும் உலகின் எந்த மூலைக்கும் இலக்கமுறை, மின்சுற்று-மாற்றும் ஒளிப்பட இணைப்புகள் அளிக்க பயன்படுத்துகின்றன. இது மிகவும் செலவுமிக்கதாகும், மேலும் இது IP-அடிப்படையிலான கலந்தாய்வுகளில் மாற்றி வெளியேற்றப்படுகிறது, ஆனால் செலவைப் பற்றிய பிரச்சினை இல்லாமல், துல்லியமான தரமே முதன்மையான தேவையாக இருந்தால், BRI நுட்பமே சிறந்த தேர்வாகும்.
பெரும்பாலான நவீன VoIP அல்லாத PBX-கள் ஐ.எஸ்.டி.என்-PRI மின்சுற்றுகளையே பயன்படுத்துகின்றன. இவை பழைய தொடர்முறை இரு-தரப்பு மற்றும் டைரெக்ட் இன்வர்டு டையலிங் (DID) இணைப்புவழிகளை நீக்கிவிட்டு மைய அலுவலக சுவிட்சுடன் T1 இணைப்புகள் மூலமாக இணைக்கப்பட்டிருக்கின்றன. PRI ஆனது இரண்டு திசைகளில் இருந்தும் இணை அங்கீகரப்பு அழைப்பை (CLID) அளிக்க கூடியதாகும், இதன் மூலம் நிறுவனத்தின் முதன்மை எண்ணை அனுப்பாமல் ஒரு விரிவாக்க தொலைபேசி எண் அனுப்பப்படுகிறது. இது இன்றும் பொதுவாக பதிவாக்க ஸ்டூடியோக்களில் பயன்படுத்தப்படுகின்றன, அதாவது குரல் கொடுக்க கூடிய நடிகர் ஒரு ஸ்டூடியோவில் இருக்கும் போது, இயக்குனரும், தயாரிப்பாளரும் வேறொரு இடத்தில் இருக்கும் ஸ்டூடியோவில் இருந்து இணைந்திருப்பார்கள். ஐ.எஸ்.டி.என் நெறிமுறை இணைய சேவை வழியாக அல்லாமல் தடமாக பிரிக்கப்பட்ட வகையிலும், சக்திவாய்ந்த அழைப்பு அமைப்புடனும், மற்றும் திசைவு வசதிகளுடனும், விரைவான இணைப்புடனும் மற்றும் அளவிடக்கூடியளவிலும், சிறந்த ஒலி துல்லியத்தோடும் (POTS (Plain Old Telephone Service) உடன் ஒப்பிடுகையில்), குறைந்த தாமத நேரத்தோடும், மற்றும் உயர்ந்த அடர்த்தியுடன், குறைந்த கட்டணத்திலும் சேவையை வழங்குகிறது.